text: এলেন হ্যানসেন কর্বি (; জন্ম: ৩ জুন ১৯১১ - ১৪ এপ্রিল ১৯৯৯) ছিলেন একজন মার্কিন অভিনেত্রী। তিনি সিবিএস টেলিভিশনের ধারাবাহিক দ্য ওয়ালটন্স-এ দাদীমা ইস্থার ওয়ালটন চরিত্রে অভিনয়ের জন্য পরিচিতি লাভ করেন, এবং এই কাজের জন্য তিনি তিনটি এমি পুরস্কার ও একটি গোল্ডেন গ্লোব পুরস্কার অর্জন করেন। তিনি ১৯৪৮ সালে আই রিমেম্বার মামা চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।
  
  প্রারম্ভিক জীবন
  এলেন কর্বি ১৯১১ সালের ৩রা জুন উইসকনসিনের রেসিনে জন্মগ্রহণ করেন। তার জন্মনাম এলেন হ্যানসেন। তার পিতামাতা ডেনমার্ক থেকে মার্কিন যুক্তরাষ্ট্রে এসেছিলেন। তিনি ফিলাডেলফিয়ায় বেড়ে ওঠেন।
  
  কর্মজীবন
  ১৯৩০ ও ১৯৪০-এর দশকে তিনি ত্রিশের অধিক চলচ্চিত্রে কাজ করেছেন, কিন্তু তার পর্দা উপস্থিতি ছিল অতিস্বল্পকালীন এবং পর্দায় তার নামের কৃতিত্ব দেওয়া হয়নি। এমন কয়েকটি উল্লেখযোগ্য চলচ্চিত্র হল বেবস ইন টয়ল্যান্ড (১৯৩৪), দ্য লকেট ও ইট্‌স আ ওয়ান্ডারফুল লাইফ (১৯৪৬)। পর্দায় তার নামের প্রথম কৃতিত্ব দেওয়া চলচ্চিত্র হল আরকেও স্টুডিওজের কর্নারড (১৯৪৫)। এতে তিনি একজন গৃহপরিচারিকার চরিত্রে অভিনয় করেন। কর্বি প্যারামাউন্ট স্টুডিওজের অধীনে পশ্চিমা ধারার টোয়ালাইট অন দ্য ট্রেইল (১৯৪১) চলচ্চিত্র দিয়ে চিত্রনাট্যকার হিসেবে কাজ শুরু করেন।
  
  তিনি ১৯৪৮ সালে আই রিমেম্বার মামা চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।
  
  তিনি ১৯৭১ সালে টিভি চলচ্চিত্র দ্য হোমকামিং: আ ক্রিসমাস স্টোরি-টে দাদীমা ইস্থার ওয়ালটন চরিত্রে অভিনয় করেন। এই চলচ্চিত্রটি অবলম্বনে পরবর্তী কালে সিবিএস টেলিভিশনের ধারাবাহিক দ্য ওয়ালটন্স নির্মিত হয়। এতে কর্বি তার পূর্বের করা চরিত্রে অভিনয় করেন, এবং মূল হোমকামিং চলচ্চিত্রের তিনিই একমাত্র অভিনয়শিল্পী যিনি এই ধারাবাহিকেও কাজ করেন। ধারাবাহিকটি ১৯৭২ থেকে ১৯৮১ সাল পর্যন্ত চলে এবং ছয়টি অনুবর্তী চলচ্চিত্র নির্মিত হয়। কর্বি দ্য ওয়ালটন্স ধারাবাহিকে তার কাজের জন্য নাট্যধর্মী ধারাবাহিকে সেরা পার্শ্ব অভিনেত্রী বিভাগে তিনটি এমি পুরস্কার ও আরও তিনটি মনোনয়ন পান। এছাড়া তিনি সেরা টিভি পার্শ্ব অভিনেত্রী বিভাগে একটি গোল্ডেন গ্লোব পুরস্কার অর্জন করেন ও আরও তিনটি মনোনয়ন লাভ করেন। ১৯৭৬ সালের ১০ই নভেম্বর স্ট্রোকে আক্রান্ত হলে তিনি ধারাবাহিকে অভিনয় ত্যাগ করেন। এই স্ট্রোকের কারণে তার বাক-বৈকল্য দেখা দেয় এবং তার নড়াচড়া ও কাজ করার ক্ষমতা কমে যায়। তিনি স্ট্রোক থেকে আরোগ্য লাভের পর ১৯৭৭-৭৮ মৌসুমের শেষ পর্ব থেকে পুনরায় তার চরিত্রে কাজ শুরু করেন। ১৯৭৮-৭৯ মৌসুম থেকে তিনি নিয়মিত এই ধারাবাহিকে কাজ করেন, তবে তার ইস্থার ওয়ালটন চরিত্রটিকে তার বাস্তব জীবনের মত স্ট্রোকে আক্রান্ত হিসেবে দেখানো হয়। স্ট্রোক থেকে আরোগ্য লাভের পর কর্বি কথা বলতে পারলেও তার চরিত্রটিকে কেবল এক শব্দ বিশিষ্ট সংলাপে সীমাবদ্ধ রাখা হয়। দ্য ওয়ালটন্স ধারাবাহিকের শেষ দুই মৌসুমে তাকে বাদ দেওয়া হলেও তিনি ১৯৮২ থেকে  ১৯৯৭ পর্যন্ত নির্মিত ওয়ালটন্স চলচ্চিত্র ধারাবাহিকের পাঁচটি চলচ্চিত্রে তার পূর্ব অভিনীত চরিত্রে অভিনয় করেন।
  
  পুরস্কার ও মনোনয়ন
  
  তথ্যসূত্র
  
  বহিঃসংযোগ
  
   
   
  
  বিষয়শ্রেণী:১৯১১-এ জন্ম
  বিষয়শ্রেণী:১৯৯৯-এ মৃত্যু
  বিষয়শ্রেণী:২০শ শতাব্দীর মার্কিন অভিনেত্রী
  বিষয়শ্রেণী:উইসকনসিনের অভিনেত্রী
  বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু
  বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
  বিষয়শ্রেণী:ডেনীয় বংশোদ্ভূত মার্কিন ব্যক্তি
  বিষয়শ্রেণী:মার্কিন চলচ্চিত্র অভিনেত্রী
  বিষয়শ্রেণী:মার্কিন টেলিভিশন অভিনেত্রী
  বিষয়শ্রেণী:মার্কিন নারী চিত্রনাট্যকার
  বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
  বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
  বিষয়শ্রেণী:প্রাইমটাইম এমি পুরস্কার বিজয়ী
  বিষয়শ্রেণী:ফিলাডেলফিয়ার অভিনেত্রী
title: এলেন কর্বি